钦定古今图书集成/明伦汇编/官常典/第656卷 > 徐如晦
## 钦定古今图书集成/明伦汇编/官常典/第656卷 > 徐如晦

按《南昌郡乘》：如晦，字光伯，丰城人。隆兴初，求直言，应
诏陈十事，为慈利主簿。有杀人祭鬼者，久系未决，如
晦曰：“杀人者，死法也，妻子可尽戮乎？”得免从坐。复有
怙势杀人，反指死者之妻，妻被诬服，将论决，如晦察
其冤，得白。时苦旱忽雨，人以比东海雪冤妇之应。再
调万载丞，卒。始自慈利归，口占曰：“来时一行李，归时”
一行李俸外无一金，不愧“兰江水。”其自励如此。有文
槁数百篇，周益公必大每赏异之。